💎ฝ่ายรักษาความสะอาดและสวนสาธารณะ ได้ตรวจสอบพื้นที่การปฏิบัติงานของเจ้าหน้าที่และแสวงหาข้อมูลเพิ่มเติมจากประชาชนในพื้นที่แล้ว ขอเรียนให้ทราบ ดังนี้ 🔎พื้นที่บริเวณในซอยเริ่มเจริญ และชุมชนหมู่บ้านเปรมฤทัย เป็นพื้นที่การปฏิบัติงานของรถเก็บขนมูลฝอยแบบอัด ขนาด 5 ตัน ตามที่ผู้ร้องแจ้งเป็นซึ่งจุดที่จนท.พนักงานขับรถของหน่วยงานนำรถขยะจอดเพื่อทำการขนถ่ายขยะมูลฝอยจากจุดต่างๆขึ้นรถเก็บขนฯ  ซึ่งพื้นที่ตามเส้นทางค่อนข้างมีความคับแคบ  และบางครั้งทำให้เกิดการกีดขวางการจราจรของผู้สัญจรในเส้นทางดังกล่าว ซึ่งเวลาการเข้าปฏิบัติงานในพื้นที่นี้  เป็นช่วงเวลาประมาณ 18.00-19.00 น.  ทั้งนี้  หากพนักงานขับรถเก็บขนมูลฝอยจอดรถปฏิบัติงาน โดยกีดขวางการสัญจรหรือไม่หลีกให้ทางกับผู้ใช้เส้นทางบริเวณดังกล่าว จะเป็นเหตุให้การจราจรติดขัด หรืออาจเป็นสาเหตุที่จะเกิดอุบัติเหตุเฉี่ยวชนได้ 🔊ดังนั้น หน่วยงานโดยหัวหน้างาน ได้เรียกพนักงานขับรถเก็บขนที่ปฏิบัติหน้าที่ประจำพื้นที่ดังกล่าว   มาสั่งการ กำชับ อบรม และแจ้งว่ากล่าวตักเตือน  เกี่ยวกับพฤติกรรมในการขับขี่รถยนต์ ในเรื่องการบริการประชาชนที่ต้องอยู่บนฐานของความมีน้ำใจต่อประชาชนที่ต้องใช้เส้นทางสัญจร รวมทั้งต้องอำนวยความสะดวกแก่ประชาชนด้วยความเต็มใจ ซึ่งหากพนักงานขับรถฯ ไม่ถือปฏิบัติตามหรือฝ่าฝืนซ้ำอีก ผู้บังคับบัญชาจะพิจารณาโทษตามควรแก่กรณี ต่อไป  📢การนี้ ฝ่ายรักษาความสะอาดฯ ขออภัยในความไม่สะดวกมา ณ. ที่นี้  ขอขอบคุณท่านช่วยแจ้งข้อมูลที่เป็นประโยชน์  เพื่อร่วมแก้ไขปัญหาให้กรุงเทพเป็นเมืองน่าอยู่
ร้องเรียนพฤติกรรมการขับขี่รถเก็บขยะของพนักงานขับรถ
ขอบคุณทุกฝ่ายที่ให้ความสำคัญการร้องเรียนครั้งนี้ครับ